पाएं अपने शहर की ताज़ा ख़बरें और फ्री ई-पेपरडाउनलोड करें
अखिल भारतीय विद्यार्थी परिषद कार्यकर्ताओं ने मंगलवार को सआदत अस्पताल स्थित ब्लड बैंक रक्तदान कर एकजुट होकर ही वैश्विक महामारी को हराने का संदेश दिया। इस शिविर में एबीवीपी कार्यकर्ताओं ने बढ़-चढक़र हिस्सा लिया। एबीवीपी जिला संयोजक धारासिंह फागणा और कार्यक्रम संयोजक परीक्षित साहू ने बताया कि वैश्विक कोरोना महामारी के इस दौर में अस्पतालों में ब्लड व प्लाज्मा की ज्यादा आवश्यकता पड़ रही हैं। खासतौर पर गम्भीर मरीजों को आने वाले समय में रक्त की भारी कमी को देखते हुए छात्र संगठन एबीवीपी ने देशभर में रक्तदान शिविर आयोजन करवाने जाने का आह्वान किया हैं।
इसकी शुरुआत मंगलवार को टोंक से करते हुए सआदत अस्पताल ब्लड बैंक में कोविड-19 की जरुरी गाइडलाइन की पालना करते हुए आठ एबीवीपी कार्यकर्ताओं ने रक्तदान किया। इस दौरान नगरमंत्री विनोद गुर्जर, नगर सहमंत्री सन्नी कश्यप, एसएफडी जिला सह-संयोजक अजय डोई आदि मौजूद रहे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva awa_Deva zho_Hant eng_Latn